Document ID: 31996R2383

ΚΑΝΟΝΙΣΜΟΣ (ΕΚ) αριθ. 2383/96 ΤΗΣ ΕΠΙΤΡΟΠΗΣ της 13ης Δεκεμβρίου 1996 για κατάταξη ορισμένων εμπορευμάτων στη συνδυασμένη ονοματολογία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και για το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 1734/96 της Επιτροπής (2), και ιδίως το άρθρο 9,
Εκτιμώντας:
ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να θεσπισθούν διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού 7
ότι, με τον κανονισμό (ΕΟΚ) αριθ. 2658/87, καθορίστηκαν οι γενικοί κανόνες που διέπουν την ερμηνεία της συνδυασμένης ονοματολογίας 7 ότι οι εν λόγω κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη, ενδεχομένως, υποδιαιρέσεων, η οποία έχει καθιερωθεί μέσω ειδικών κανονιστικών διατάξεων της Κοινότητας με σκοπό την εφαρμογή δασμολογικών ή άλλων μέτρων στο πλαίσιο των εμπορικών ανταλλαγών 7
ότι, κατ' εφαρμογή των προαναφερθέντων γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα του παρόντος κανονισμού πρέπει να κατατάσσονται στους αντίστοιχους κωδικούς της συνδυασμένης ονοματολογίας οι οποίοι σημειώνονται στη στήλη 2, και τούτο για τους λόγους που παρατίθενται στη στήλη 3 7
ότι, από 1ης Ιανουαρίου 1996, ο κανονισμός (ΕΚ) αριθ. 3009/95 της Επιτροπής, της 22ας Δεκεμβρίου 1995, για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου (3), έλαβε υπόψη τις μεταβολές που επήλθαν στην ονοματολογία του εναρμονισμένου συστήματος με βάση τη σύσταση του συμβουλίου τελωνειακής συνεργασίας της 6ης Ιουνίου 1993 7
ότι είναι σκόπιμο να τροποποιηθούν και να προσαρμοσθούν στις μεταβολές που επήλθαν στον κανονισμό (ΕΚ) αριθ. 3009/95 οι περί κατάταξης κανονισμοί, οι οποίοι έχουν ακόμη πρακτική σπουδαιότητα 7 ότι το παράρτημα σημείο 2 του κανονισμού (ΕΟΚ) αριθ. 442/91 της Επιτροπής (4) εμπίπτει σε αυτήν την κατηγορία 7 ότι το εν λόγω σημείο 2 έπαυσε να εφαρμόζεται στις 31 Δεκεμβρίου 1995 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη του τμήματος δασμολογικής και στατιστικής ονοματολογίας της επιτροπής του τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα πρέπει να κατατάσσονται στη συνδυασμένη ονοματολογία στους αντίστοιχους κωδικούς ΣΟ οι οποίοι σημειώνονται στη στήλη 2 του ίδιου πίνακα.
Άρθρο 2
Το παράρτημα του παρόντος κανονισμού αντικαθιστά το σημείο 2 του παραρτήματος του κανονισμού (ΕΟΚ) αριθ. 442/91.
Άρθρο 3
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1996.

Labels: 3
19
1